ભાવાર્થ:-શ્રીઠાકોરજીની ચારે તરફ ગાયો જ ગાયો છે કારણ શ્રીઠાકોરજી(ગોવિંદ)ને ગાયોની વચ્ચે જ રહેવું ગમે છે.ગાયોની સાથે દોડવું ,ગાયોની સાથે રહેવું તેમને ફાવે છે.ગાયોની ખરીની રજ પોતાના શ્રી અંગને લગાડે છે.આખું વ્રજ ગાયોથી ભરાઈ ગયું છે.વ્રજની ગાયો શ્રીઠાકોરજીને એટલી બધી વહાલી છે કે વૈકુંઠને પણ શ્રીઠાકોરજી વિસરી ગયા છે.ઇન્દ્રે જ્યારે અતિવૃષ્ટિ કરી ત્યારે ગાયોના હિત માટે ગિરિરાજજીને પોતાના શ્રીહસ્ત ઉપર ઉઠાવ્યો.છીતાસ્વમી કહે છે કે ગિરિધારી વિઠ્ઠલેશ પ્રભુએ સન્મનુષ્યાકારે દેહ ધારણ કર્યો છે અને ગોવાળિયાનો વેશ ધારી ગાયોની વચ્ચે પધારે છે.